laion/Wikipedia-Exotic huggingface dataset:
למבורגיני הורקאן STO

למבורגיני הורקאן STO (באיטלקית: Lamborghini Huracán STO; ראשי תיבות של "Super Trofeo Omologato") היא מכונית ספורט המיועדת למסלול במרכב קופה, בעלת שני מקומות ישיבה, שמיוצרת על ידי למבורגיני משנת 2020. היא נחשפה ב-18 בנובמבר 2020, השיווק ללקוחות החל בין הרבעון הראשון לשני של 2021. היא גרסה המיועדת למסלול של הלמבורגיני הורקאן. העיצוב הפנימי כמעט ולא שונה מהורקאן הרגילה אך תא הנוסעים עבר התאמה למרוצים, הכולל: מושבי מרוץ, הורדת כל הפריטים המיותרים והחלפתם בסיבי פחמן להורדת המשקל והוספת מערכת מרוצים. העיצוב החיצוני נותר זהה להורקאן אך עם שינויים אווירודינמיים הכוללת: הנמכת המרכב בכמה סנטימטרים, כונסי אוויר גדולים יותר בצידי המכונית והוספת כונס אוויר בגג, כנף אחורית גדולה וקימורים המשפרים את כוח ההצמדה. היא כוללת מנוע בנזין V10 צילינדרים בנפח 5.2 ליטר אטמוספירי המספק 640 כ"ס ב-8,000 סל"ד ומומנט מרבי של 57.6 קג"מ. תיבת הילוכים כפולת מצמדים בעלת שבעה הילוכים. התאוצה מ-0 ל-100 קמ"ש אורכת 3.0 שניות ומ-0 ל-200 קמ"ש 9.0 שניות, המהירות המרבית עומדת על 310 קמ"ש. צריכת הדלק המשולבת עומדת על 13.9 ליטר לכל 100 ק"מ. בשנת 2024 פורסם שלמבורגיני נפרדת ממנה עם גרסת קצה המכונה STJ (ר"ת Super Trofeo Jota). המנוע הוא אותו V10 בנזין אטמוספירי המפיק 640 כ"ס כמו בגרסת הקצה הנוכחית (STO), בחיבור לתיבת 7 הילוכים כפולת מצמד והנעה אחורית. נתוני ביצועים לא פורסמו, אבל הם צפויים להיות זהים – 3 שניות ל-100 קמ"ש ו-310 קמ"ש מרביים. הכנף הגדולה: השינוי המשמעותי ביותר של אותה הגרסה ביחס ל-STO הוא כנף אחורית גדולה עוד יותר עם זווית התקפה גדולה ב-3 מעלות המשפרת את כוח ההצמדה ב-10%, בעוד המכסה הקדמי (מכונה cofango) עשוי קרבון ומשלב בתוכו כונסי ומסיטי אוויר נותר ללא שינוי. לדברי למבורגיני ה-STJ מהירה מגרסת ה-STO בשנייה להקפה סביב מסלול הניסויים בנארדו.[1] מבט קדמי מבט אחורי מדיה וקבצים בנושא למבורגיני הורקאן STO בוויקישיתוף אתר האינטרנט הרשמי של למבורגיני הורקאן STO (באנגלית) למבורגיני הורקאן STO סקירה: מכונית על הארדקור על המסלול, באתר טופ גיר, 4 בנובמבר 2021 cartube, נולדה למסלול: למבורגיני הורקאן STO נחשפת - cartube, באתר www.cartube.co.il Lamborghini Huracan STO Revealed As $328,000 Race Car For The Road, Motor1.com (באנגלית)
רגימנט המבצעים המיוחדים (בלגיה)

רגימנט המבצעים המיוחדים (בצרפתית: Special Operations Regiment; בהולנדית: Special operations regiment) הוא רגימנט כוחות מיוחדים של צבא בלגיה, המשמש כיחידת המבצעים והתגובה המהירה של בלגיה. הרגימנט הוקם במהלך מלחמת העולם השנייה כגדוד מיוחד בצבא בלגיה החופשית. הוא ביצע מספר משימות בעורף האויב במהלך המלחמה. הרגימנט היה כפוף לבריגדת שירות האוויר המיוחד של חיל האוויר הבריטי, וב-21 בספטמבר 1945, עם סיום המלחמה והקמת הצבא הבלגי מחדש, הגדוד אוחד עם גדודים נוספים ליצירת רגימנט המבצעים המיוחדים. ב-1989 הורחב הרגימנט והפך ליחידת התגובה המיידית. ב-2018 פורקה היחידה והפכה מחדש לרגימנט המבצעים המיוחדים. מטה הרגימנט הוא בשכונת הברלי שבלוון. KOLONEL TOM BILO GAAT SPECIAL OPERATIONS REGIMENT LEIDEN באתר הצבא הבלגי
דיוויזיית הפאנצרגרנדיר השנייה (בונדסוור)

דיוויזיית הפאנצרגרנדיר השנייה (בגרמנית: 2. Panzergrenadierdivision או בקיצור 2. PzGrenDiv) הייתה דיוויזיית פאנצרגרנדיר של הבונדסוור אשר הייתה ממוקמת בקאסל. הדיוויזיה הוקמה ב-1 ביולי 1956 - יום כינונו הרשמי של הבונדסוור. היא נקראה בתחילה דיוויזיית הגרנדיר השנייה. הדיוויזיה נכללה במסגרת הקורפוס השני של הבונדסוור, אשר היה חלק מקבוצת הארמיות המרכזית של נאט"ו. מטה הדיוויזיה היה ממוקם בקאסל. היא כללה שתי "קבוצות קרב" (קמפגרופה): A2 ו-B2. ב-1957 היא הועברה לקורפוס השלישי, וקיבלה קבוצת נוספת: C2. קבוצות קרב אלו הפכו מאוחר יותר לבריגדת הפאנצר ה-6, בריגדת הפאנצגרנדיר ה-5 ובריגדת הפאנצרגרנדיר ה-4. ב-1959 שונה שם הדיוויזיה לדיוויזיית הפאנצרגרנדיר השנייה, ובסיסה הועבר למרבורג כחלק מרפורמה מקיפה בכל המבנה של הבונדסוור. ב-1970 שונה שמה לדיוויזיית היגר השנייה, וב-1974 הוחזר המטה שלה לקאסל. ב-1980 שונה שמה מחדש לדיווזיית הפאנצרגרנדיר השנייה. היא פורקה ב-1994 לאור סיום המלחמה הקרה ואיחוד גרמניה מחדש. Die Geschichte der „Hessischen Division“ 2. Panzergrenadierdivision die „Zwote“ auf Kameradschaft 2. PzGrenDiv Stand 3. Februar 2008 Beschreibung auf www.relikte.com Die Geschichte der Division im Bundesarchiv(הקישור אינו פעיל)
יחסי דרום אוסטיה – ישראל

יחסי דרום אוסטיה–ישראל הם היחסים הבייטרליים שבין רפובליקת דרום אוסטיה לבין מדינת ישראל. כיום לא מתקיימים יחסים באופן רשמי וזאת מכיוון שבדומה לרוב מדינות העולם - ישראל לא מכירה בדרום אוסטיה ורואה בה חלק מגאורגיה. ערך מורחב – מלחמת גאורגיה–רוסיה בשנת 2008, במהלך המלחמה בדרום אוסטיה, תמכה ישראל בגאורגיה בפן הצבאי והמדיני, והכירה בזכות השליטה שלה על המחוזות דרום אוסטיה ואבחזיה. בעת המלחמה גאורגיה נלחמה באמצעות מלט"ים תוצרת ישראל, שנמכרו לה טרם המלחמה. רוסיה פנתה לישראל, באמצעות הנספח הצבאי בשגרירות ישראל במוסקבה, בבקשה לקבל הבהרות לגבי אספקת מל"טים ישראליים לגאורגיה.. רוסיה ביקשה לדעת אם ישראל אכן מספקת מזל"טים לגאורגיה כדי שזו תשתמש בהם במסגרת פעולות צבאיות נגד הבדלנים האבחזים. מקור ביטחוני ישראלי אישר כי המל"טים שברשות גאורגיה הם מתוצרת חברת אלביט הישראלית. כמו כן, אמר מקור מדיני בירושלים כי לרוסיה לא היו עדויות חותכות לכך שמדובר במל"ט מתוצרת ישראל והיא העבירה את הבקשה להבהרה על בסיס חשדות. לדברי נשיא גאורגיה, מיכאיל סאקשווילי, לגאורגיה היה כ-40 מל"טים שאותם רכשה מישראל וחילקה בין פיקודים שונים בצבא ובמשטרה. "זהו כלי שימושי מאוד באזורים הרריים", הוסיף. לדבריו, המל"ט שהופל היה שייך למשרד הפנים הגאורגי. בעוד ישראל וגאורגיה הן מדינות השואפות להתחבר עם מדינות המערב, דרום אוסטיה לעומתן, שואפת להתחבר למדינות שהיו בגוש הפרו-קומוניסטי לשעבר. לדוגמה: דרום אוסטיה מוכרת על ידי רוסיה וסוריה ומקיימת עמן יחסים דיפלומטיים רשמיים. ב-2008 תמכה ישראל בגאורגיה במהלך מלחמת גאורגיה–רוסיה. ובנוסף, משרד החוץ הישראלי פרסם אזהרת מסע לאבחזיה ולדרום אוסטיה דרך רוסיה והמליץ לאזרחי ישראל להגיע לשטחים אלו דרך גאורגיה, מכיוון שהחוק הגאורגי אוסר על מעבר לשטחים אלו דרך רוסיה, ואילו גאורגיה מצידה תמכה בישראל במסגרת הסכסוך הישראלי-פלסטיני. לדוגמה, ב-20 בנובמבר 2012, בעת מבצע עמוד ענן, התקיים מפגן תמיכה גדול למען ישראל בעיר טביליסי בגאורגיה. בנוסף שידרה הטלוויזיה הגאורגית תעמולה אוהדת כלפי ישראל וחולקו חוברות הסברה לטובתה בבתי הספר. ובחודש מאי 2021, במהלך העימות בין ישראל לבין החמאס (מבצע שומר החומות), התקיימו בערים טביליסי ובתומי מפגני תמיכה בישראל, וזאת על ידי אזרחים גאורגים לצד ארגון "בית ישראל". לעומת גאורגיה, דרום אוסטיה מקיימת יחסים דיפלומטיים רשמיים עם סוריה, מדינה עמה ניתקה גאורגיה את היחסים הדיפלומטיים (בשל הכרת סוריה באבחזיה ודרום אוסטיה), ומוגדרת כמדינת אויב על ידי ישראל. ברק רביד, ניו יורק טיימס, רוסיה ביקשה מישראל הבהרות על מכירת מטוסים ללא טייס לגיאורגיה, באתר הארץ, 23 באפריל 2008 יוסי רוזנברג בעקבות עמוד ענן: מפגן תמיכה ענק למען ישראל בגאורגיה, באתר JDN יהונתן גוטליב, גיאורגיה: הפגנת תמיכה במדינת ישראל, ערוץ 7, 16 במאי 2021 כתבת וידאו בשפה הגאורגית המסקרת את מפגן התמיכה כולל ראיונות עם המשתתפים, אימדי (IMEDI TV), תאריך: 16 במאי 2021 Tamar Tabatadze, Rally in solidarity with Israel held in Tbilisi, Georgia First Channel, 16.05.2021
מדרון אנדרייבסקי

מדרון אנדרייבסקי (באוקראינית: Андріївський узвіз) הוא אחד השבילים העתיקים בקייב המחבר את העיר העליונה, חלקה המרכזי, עם פודיל המסחרי. מדרון אנדרייבסקי היא אחת האטרקציות התיירותיות העיקריות בקייב. כנסיית אנדריי הקדוש תיאטרון בפודיל (רו') מבנים היסטוריים במדרון אנדרייבסקי תיאטרון "קולסו" (רו') טירת ריצ'רד (רו') מבט על מדרון אנדרייבסקי מדיה וקבצים בנושא מדרון אנדרייבסקי בוויקישיתוף https://peopletravel.by/strany/ukraina/dostoprimechatelnosti/andreevskii-spusk ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
I Have Questions

"I Have Questions" (בעברית: "יש לי שאלות") הוא שיר שהוקלט על ידי הזמרת-יוצרת הקובנית קמילה קביו, מתוך המהדורה היפנית של אלבום הבכורה שלה, הקרוי על שמה, Camila (Japanese edition). השיר יצא לאור ב-22 במאי 2017, על ידי חברות התקליטים אפיק רקורדס וסייקו מיוזיק, כסינגל שיווקי מתוך האלבום. השיר הגיע למקום ה-24 במצעד השירים מתחת להוט 100. השיר נכתב על ידי קמילה קביו, ג'סי שטקין וביבי בורלי והופק על ידי בורלי גם כן. "I Have Questions" מורכב ממילים מלנכוליות. קביו לא מבינה מדוע אהובה עזב אותה ויש לה שאלות לגבי זה. ההפקה ה"אפלה" שלו כוללת שימוש בולט בצ'לו, תוך שימוש במכונת תופים שמתחיל להתנגן לאחר הבית השנייה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות. הווידאו קליפ הרשמי של השיר פורסם ב-22 במאי 2017, ביום צאתו כסינגל שיווקי רשמי מתוך המהדורה היפנית של אלבום הבכורה של קביו. אותו הקליפ הוא מעין קליפ מילים, הכולל בתוכו את מילות השיר, לצד אפקטים חזותיים שמציגים אותן. קליפ מילים נוסף שפורסם זכה להצלחה כאשר צבר למעלה מ-7.7 מיליון צפיות. נכון לאוקטובר 2021, מונה הצפיות של הקליפ עומד על למעלה מ-38 מיליון צפיות. מידע על היצירה "I Have Questions" באתר מיוזיק בריינז מידע על השיר "I Have Questions" באתר AllMusic מידע על היצירה "I Have Questions" באתר Discogs מילות השיר "I Have Questions" באתר Genius גרסאות נוספות ל"I Have Questions" באתר SecondHandSongs סרטון השיר "I Have Questions" באתר יוטיוב מידע על השיר "I Have Questions" באתר טיידל Camila Cabello – I Have Questions, נבדק ב-2021-10-06 Camila Cabello, Billboard I Have Questions, 2017-05-21, נבדק ב-2021-10-06 Camila Cabello - I Have Questions (Lyric Video), נבדק ב-2021-10-06 Camila Cabello - I have questions (Lyrics), נבדק ב-2021-10-06 Gold & Platinum, RIAA (באנגלית אמריקאית) CERTIFICADOS – Pro-Música Brasil, pro-musicabr.org.br "I Have Questions - Single by Camila Cabello". iTunes Store. US: Epic Records / Syco Music. 2017-05-22. "Don't miss out! @Camila_Cabello's Crying in the Club LP is available ONLY at UO. Preorder here: bddy.me/2sj13Cb". Twitter (באנגלית). Urban Outfitters. 2017-06-28. נבדק ב-4 בינואר 2019. {{cite web}}: (עזרה)
שאלת המלוכה

שאלת המלוכה הייתה משבר פוליטי נרחב בבלגיה בשנים 1945–1951, והגיע לשיאו במרץ–אוגוסט 1950. ה'שאלה' הייתה האם המלך לאופולד השלישי, מלך הבלגים יכול לשוב לבלגיה ולקבל את תפקידיו הציבוריים על רקע הטענות כי מעשיו בעת מלחמת העולם השנייה היו בניגוד להוראות החוקה הבלגית. המשבר נפתר באוגוסט 1950, כשלאופולד החליט לוותר על כסאו עבור בנו, המלך בודואן, מלך הבלגים. המהלך יצא לפועל ביולי 1951. בשנת 1940, בעת הקרב על בלגיה במהלך מלחמת העולם השנייה, ניסה המלך לאופולד להשליט משטר סמכותני, ועם פרוץ המלחמה לקח שליטה על הצבא הבלגי. לאופולד סירב להצטרף לממשלה הבלגית הגולה בצרפת, וב-28 במאי 1940 הודיע על כניעה לגרמנים, בניגוד לדעתו של ראש ממשלת בלגיה איבר פיירלו. פיירלו ושריו עברו לצרפת שעדיין נלחמה, והכריזו משם שכניעתו של לאופולד לא הייתה חוקית, וכי על הצבא הבלגי להמשיך במאבק בכל מצב. במהלך כל המלחמה הוחזק המלך לאופולד במעצר בית בארמונו, וזמן קצר לפני שבעלות הברית שחררו את בלגיה - גורש לגרמניה על ידי הנאצים. בעת שחרור בלגיה המלך עדיין היה בשבי, ולכן מונה אחיו, הנסיך שארל, רוזן פלנדריה, לעוצר, כשהמלך הוכרז כ"אינו מסוגל לשלוט". תושבי המדינה נחלקו בשאלה האם המלך יכול לשוב לתפקידו או לא, ובינתיים הוא נשלח לגלות בשווייץ. בשנת 1950 עלתה לשלטון ממשלת מרכז-ימין, שערכה משאל עם שבו ניצחו אוהדי המלך בהפרש קטן. תוצאות משאל העם גרמו למחלוקת גדולה בין תושבי פלנדריה הפלמים, שתמכו בהחזרת המלך לאופולד, לתושבי ולוניה ומחוז בריסל, שהתנגדו למהלך. ביולי 1950 שב המלך לבלגיה. שובו לווה בשביתה כללית בוולוניה, ובהפגנות ענק שהסלימו לאחר שנהרגו בהן ארבעה מפגינים מירי שוטרים. ב-1 באוגוסט, על מנת למנוע הסלמה נוספת, הודיע המלך לאופולד כי הוא החליט לוותר על כסאו עבור בנו, המלך בודואן, מלך הבלגים. הדבר יצא לפועל ביולי 1951. מדיה וקבצים בנושא שאלת המלוכה בוויקישיתוף Witte, Els; Craeybeckx, Jan; Meynen, Alain (2009). Political History of Belgium from 1830 Onwards (New ed.). Brussels: ASP. ISBN 978-90-5487-517-8. Van den Wijngaert, Mark; Dujardin, Vincent (2006). "La Belgique sans Roi, 1940–1950". Nouvelle histoire de Belgique. Brussels: Éd. Complexe. ISBN 2-8048-0078-4. יעקב אבן חן, מלך בלגיה כצליין בישראל, הצופה, 14 בפברואר 1964 Conway, Martin (2012). The Sorrows of Belgium: Liberation and Political Reconstruction, 1944–1947. Oxford: Oxford University Press. ISBN 978-0-19-969434-1. Mabille, Xavier (2003). La Belgique depuis la Seconde guerre mondiale. Brussels: Crisp. ISBN 2-87075-084-6.
מכון דנה-פרבר לסרטן

מכון דנה-פרבר לסרטן הוא מוסד מקיף לטיפול ומחקר בסרטן הממוקם בבוסטון שבמסצ'וסטס. מכון דנה-פרבר חבר במרכז הסרטן המקיף של הרווארד על ידי המכון הלאומי לסרטן, ואחד מ-15 שותפים ומכוני מחקר קליניים של בית הספר לרפואה של הרווארד (אנ'). דנה-פרבר מדורג כבית החולים לסרטן מספר 3 בעולם. שני חתני פרס נובל בפיזיולוגיה ורפואה נמנים עם הסגל של בית החולים. תגליות המחקר של דנה-פרבר כוללות את הפיתוח של Gleevec (אנ'), התרופה המוצלחת ביותר לטיפול בלוקמיה מיאלואידית כרונית. המכון קרוי על שמו של חוקר הסרטן סידני פארבר וקרן דנה, שנוסדה על ידי התעשיין והפילנתרופ צ'ארלס דנה. מכון דנה-פרבר מעסיק יותר מ-4,855 עובדים במשרה מלאה ומשרה חלקית, 529 סגל, והכנסותיו ב-2019 הסתכמו בברוטו של כ-1,733,386,000 דולר. כל עמיתי המחקר והפוסט-דוקטורט בדנה-פרבר מחזיקים בתפקידים האקדמיים השווים לאוניברסיטת הרווארד. במכון מבקרים יותר מ-523,425 מטופלים בשנה, והוא מעורב ביותר מ-1,000 ניסויים קליניים. הוא ידוע בינלאומית בזכות המחקר והמצוינות הקלינית שלו. Expertscape מדרג את תוכניותיו באנמיה אפלסטית ובמיאלומה נפוצה כטובות בעולם. הוא דורג גם כבית החולים החמישי הטוב בסרטן בארצות הברית לפי US News & World Report. דנה-פרבר חברה בקונסורציום המחקר של מיאלומה נפוצה (אנ'). בנוסף להיותו שותף מרכזי בהוראה של בית הספר לרפואה של הרווארד, מכון דנה-פרבר משמש גם מרכז המיועד לחקר איידס, וחבר מייסד במרכז לדנה-פרבר/הרווארד לסרטן (אנ') (DF/HCC), . המרכז המיועד לסרטן מקיף. דנה-פרבר, המספקת הכשרה מתקדמת בטיפול ובמחקר סרטן לפקולטה בינלאומית, מקיימת תוכניות קהילתיות במניעת, גילוי ושליטה בסרטן בניו אינגלנד, ומקיימת תוכניות משותפות עם מוסדות אחרים בבוסטון, כולל המרכז הרפואי סנט אליזבת(אנ'), בריגהאם אנד וימנ'ס הוספיטל, בית החולים לילדים של בוסטון ובית החולים הכללי מסצ'וסטס. דנה-פרבר נתמכת על ידי המכון הלאומי לסרטן, המכון הלאומי לאלרגיה ומחלות מידבקות (ארצות הברית), קרנות פרטיות ותרומות. קרן ג'ימי היא עמותת הצדקה העיקרית של המכון על שם ילד שטופל בו. הבוסטון רד סוקס אימצה את קרן ג'ימי כעמותה הרשמית שלה בשנת 1953 וממשיכה לתת חסות בולטת לעמותה. לורי גלימשר היא נשיאה ומנכ"לית של המכון. מדיה וקבצים בנושא מכון דנה-פרבר לסרטן בוויקישיתוף אתר האינטרנט הרשמי של מכון דנה-פרבר לסרטן מכון דנה-פרבר לסרטן, ברשת החברתית אקס (טוויטר) קרן צ'ארלס א. דנה דנה-פרבר/מרכז סרטן הארוורד מרכז דנה-פרבר/בוסטון לילדים לסרטן והפרעות דם "World's Best Specialized Hospitals 2021". Newsweek. "Dana-Farber Cancer Institute 2019 Facts" (PDF). אורכב מ-המקור (PDF) ב-2015-07-17. נבדק ב-2015-07-16. "Expertscape: Aplastic Anemia, December 2013". expertscape.com. בדצמבר 2013. נבדק ב-2015-08-17. {{cite web}}: (עזרה) "Expertscape: Multiple Myeloma, February 2014". expertscape.com. בפברואר 2014. נבדק ב-2014-02-18. {{cite web}}: (עזרה) "Best Hospitals Specialty Search: Cancer". U.S News & World Report. אורכב מ-המקור ב-2012-04-06. נבדק ב-2020-04-19. "Dana-Farber/Harvard Cancer Center". נבדק ב-2007-10-15. "Laurie H. Glimcher, MD". dana-farber.org. אורכב מ-המקור ב-14 בינואר 2017. נבדק ב-14 באפריל 2018. {{cite web}}: (עזרה)
רוזנאו שבהנגשטפאס

רוזנאו שבהנגשטפאס (בבווארית: Rosenau am Hengstpaß) היא עיירה במחוז קירכדורף אן דר קרמס שבמדינת אוסטריה עילית באוסטריה. העיירה רוזנאו שבהנגשטפאס שוכנת באזור המנהלי טראונפירטל. כ-70% מאדמות העיירה מיוערות, ו-13% הן אדמות חקלאיות. מדיה וקבצים בנושא רוזנאו שבהנגשטפאס בוויקישיתוף אתר האינטרנט הרשמי של רוזנאו שבהנגשטפאס ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
רוסלייטן

רוסלייטן (בבווארית: Roßleithen) היא עיירה במחוז קירכדורף אן דר קרמס שבמדינת אוסטריה עילית באוסטריה. העיירה רוסלייטן שוכנת באזור המנהלי טראונפירטל. כ-61% מאדמות העיירה מיוערים, ו-20% הם אדמות חקלאיות. מדיה וקבצים בנושא רוסלייטן בוויקישיתוף אתר האינטרנט הרשמי של רוסלייטן ערך זה הוא קצרמר בנושא יישובים באוסטריה. אתם מוזמנים לתרום לוויקיפדיה ולהרחיב אותו.
מור פרידמן

מור פרידמן (בהונגרית: Friedmann Mór; הראבוץ, 7 במרץ 1827 – בודפשט, 29 באוגוסט 1891) היה החזן הראשי של הקהילה היהודית של פשט. מור פרידמן נולד כילד להורים אמידים שהתכוונו שבנם יהיה רב. הוא למד בבתי ספר לתלמוד תורה, אך עד מהרה בלט בקולו היפה, סופרן ידוע, וכבר בגיל שתים עשרה הוא פרנס את עצמו בתפילות בבית הכנסת. בבודפשט, הונגריה, קיבל אותו החזן דוד ברודר כחבר במקהלתו. לאחר לימודים בישיבה בפאפה ובברטיסלאבה, הוא היה מורה בברזובה, תוך המשך לימודיו במדעים החילונים והדתיים. בשנת 1844 למד חזנות אצל אביו של קרל גולדמארק, שהיה אז החזן של דויטשקרויץ (אז בתחומי ממלכת הונגריה. בתקופה זו הוא נסע לעיתים קרובות לשופרון הסמוכה כדי ללמוד קורס פדגוגי (להוראה). פרידמן היה הראשון שלימד בהונגרית בבית הספר היהודי בנמטקרסטור (דויטשקרויץ). בשנת 1848 נבחר לחזן בשופרון. הוא הצטרף אז למורדי העם נגד יוסיפ ילאצ'יץ' (רוזן ממוצא קרואטי, גנרל בצבא הקיסרי האוסטרי) אך נקע את זרועו ושוחרר. מאוחר יותר למד בקונסרבטוריון של וינה והיה תלמידו של החזן הוינאי הנודע סולצר. בשנת 1850 הפך רשמית לחזן וגם למחנך, מזכיר ודרשן באחד מפרברי וינה בשל זכויותיו הרבות הוענק לו תואר "מורנו" על ידי הרבנות הוינאית. ב-23 ביוני 1857 הוזמן להיות החזן הראשי של הקהילה היהודית של פשט, אך לפני שנכנס לתפקידו החדש, ערך סיור ארוך ברחבי העולם כדי להכיר על הקהילות היהודיות הגדולות. בפשט החל מיד לארגן את טקסי התפילות בבתי הכנסת על פי סדר התפילה של סולצר ובחלקו עם שיריו ופיוטיו הדתיים. הוא התפלל ושר כחזן לראשונה בפשט בחנוכת בית הכנסת הגדול של בודפשט ברחוב דוהאני (6 בספטמבר 1859). "ספר השירים היהודי הדתי" שלו קידום מאוד את ה"הונגריזציה" של הקהילות היהודיות. חיבורי פיוטיו ושיריו שימרו את אופי של השירה הדתית היהודית תוך כיבוד כללי המוזיקת האמנותית. כדי להגן על האינטרסים המוסריים והחומריים של פקידי הקהילה הקים פרידמן עמותה וערך כתב עת משנת 1882 וכיהן כסגן נשיא "התאחדות המורים היהודים" מאז הקמתה. הוא הגיש כבר בשנת 1868 תזכיר לקונגרס היהודי ההונגרי לגבי הקמת בית ספר לחזנות. מפתיחת בית הספר התיכון של בית המדרש לרבנים בבודפשט הפך למורה שלו לשירה. מלך הונגריה פרנץ יוזף הראשון, קיסר אוסטריה העניק לו את מדליית "צלב הזהב". שירים דתיים יהודיים לתפילות בבית הכנסת, לתפילות בבתי ספר, ארגן וערך לספר תפילה והוציא אותו עם תווי מוזיקה מור פרידמן, עידכן ותיקן אנדראש טטאי. פשט, 1861. הספד לזכרו של הברון יוז'ף אטווש. פשט, 1871. 70 תפילות ופיוטים שלו נותרו בכתב יד. לקסיקון יהודי הונגרי. 1929. ערך פטר אויווארי. מור פרידמן יוז'ף סיניאי: חייהם ויצירותיהם של סופרים הונגרים פאל גוליאש: חייהם ויצירותיהם של סופרים הונגרים, איגוד הספרנים והארכיונאים ההונגרים, 1939–2002. מוסף ללקסיקון המוזיקה. עורך בנצה סאבולצ'י, אלאדר טוט. 1935 מור פרידמן-במוזיאון העם היהודי בבית התפוצות ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מור פרידמן".
מתויגים

מתויגים היא סדרת דרמה ישראלית בת 5 פרקים ששודרה לראשונה בטלוויזיה החינוכית בשנת 2017. סדרה זו הופקה בשיתוף התכנית "עיר ללא אלימות" של המשרד לביטחון פנים. תומר, דין, אנה מאי ודניאל הם חמישה תלמידי תיכון אשר מתכוננים למסיבת הסיום של כיתה י"ב ומתמודדים עם בעיות של אלימות, שיימינג וכו' דוד שאול - תומר דקר אלבז - דין שיר פופוביץ' - אנה ירדן אורלובסקי - מאי הדר לסרי - דניאל ניר פרידמן - במאי המופע "מתויגים" באתר כאן חינוכית מתויגים, במיזם "אישים" לתיעוד היצירה הישראלית
זלאטן שחוביץ'

זלאטן שחוביץ' (בסרבית: Златан Шеховић; נולד ב-8 באוגוסט 2000 בבלגרד שברפובליקה הפדרלית של יוגוסלביה) הוא כדורגלן סרבי המשחק בעמדת המגן השמאלי בקבוצת פרטיזן בלגרד. שחוביץ' גדל במחלקת הנוער של פרטיזן בלגרד מליגת העל הסרבית. ב-15 בפברואר 2018 הוא הושאל למשך חצי עונה לטלאופטיק מהליגה הסרבית השנייה, במדיה ערך 11 הופעות ליגה והבקיע שני שערים. בחודש יוני 2018 הוא קודם לסגל הבוגר של פרטיזן בלגרד. ב-12 ביולי הוא ערך את הופעת הבכורה שלו במועדון, בניצחון 3-0 על רודאר פלייבליה במסגרת הסיבוב הראשון של הליגה האירופית לעונת 2018/2019. ב-22 ביולי ערך את הופעת הבכורה שלו בליגת העל הסרבית, בהפסד 1-0 לראדניק סורדוליצ'ה במסגרת המחזור הראשון לעונת 2018/2019. בסך הכל הוא ערך עשר הופעות ליגה במדי המועדון. הוא זכה עם המועדון בגביע הסרבי לעונת 2018/2019. ב-19 בינואר 2020 חתם שחוביץ' במכבי נתניה מליגת העל הישראלית. ב-26 בינואר ערך את הופעת הבכורה שלו במועדון, בניצחון 1-0 על הפועל חדרה במסגרת המחזור ה-20 בליגה לעונת 2020/2021. בעונה וחצי הראשונות שלו במועדון הוא ערך 29 הופעות ליגה. ב-2 באוקטובר 2021 הבקיע שחוביץ' את שער הבכורה שלו במועדון, בניצחון 3-1 על בני סכנין במסגרת המחזור החמישי לעונת 2021/2022. ב-14 ביוני 2022 חזר לפרטיזן בלגרד. שחוביץ' הוא חלק מסגל נבחרת סרביה עד גיל 21. פרטיזן בלגרד הגביע הסרבי (1): 2018/2019 זלאטן שחוביץ', ברשת החברתית אינסטגרם זלאטן שחוביץ', באתר Transfermarkt זלאטן שחוביץ', באתר Fussballdaten.de (בגרמנית) זלאטן שחוביץ', באתר Soccerway זלאטן שחוביץ', באתר WorldFootball.net זלאטן שחוביץ', באתר FootballDatabase.eu Ja sam Zlatan Šehović − dete Partizana! באתר הרשמי של פרטיזן בלגרד, 14 ביוני 2018 (בסרבית) מיקי שורץ, זלאטן שחוביץ' חתם במכבי נתניה, באתר ynet, 19 בינואר 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זלאטן שחוביץ'".
Sincerely

Sincerely (בעברית בכנות) הוא שיר פופולרי שנכתב על ידי הארווי פוקואה ואלן פריד ויצא לראשונה על ידי המונגלוס (אנ') בשנת 1954. המונגלוס הקליטו את השיר במהלך ההפעלה הראשונה שלהם, שהתקיימה באוקטובר 1954 בחסות יוניברסל מיוזיק בשיקגו. הגרסה של המונגלוס הגיעה למקום הראשון במצעד ה-R&B של בילבורד ולמקום ה-20 במצעד השירים המושמעים ביותר בג'וקבוקס. קרדיטים על כתיבתו המשותפת חולקו בין הארווי פוקואה ואלן פריד. בנוגע לקרדיטים של כתיבת השירים, פתח פריד בדיון מכיוון שטען שהקרדיטים על חלק הכתיבה שלו מגיע לו; דבר זה אפיין שירים נוספים בהם הייתה שותף בכתיבתם. הגרסה הנמכרת ביותר של "Sincerely" הייתה גרסת פופ שהוקלטה על ידי האחיות מקגווייר, שנכנסה למצעדים בשנת 1954 והגיעה למקום הראשון במצעד הראשי של הבילבורד בשנה שלאחר מכן. במרוצת השנים, העניק איגוד תעשיית ההקלטות האמריקאי (RIAA), את תואר הזהב לשיר, על מכירות של למעלה מ-500,000 עותקים במדינה. פאט בון הקליט את "Sincerely" כרצועה שלא מתוך אלבום וכבי סייד בשנת 1964. בשנת 1988, גרסת כיסוי לשיר שנעשתה על ידי האחיות פורסטר הגיעה למקום השמיני במצעד שירי הקאנטרי של בילבורד. מידע על היצירה "Sincerely" באתר מיוזיק בריינז מידע על הסינגל "Sincerely" באתר מיוזיק בריינז גרסאות נוספות ל"Sincerely" באתר SecondHandSongs John Gilliland, Show 11 - Tennessee Firebird. [Part 3, Big Rock Candy Mountain. [Part 1]], UNT Digital Library, ‏Unknown (ב־) The Chess Label Part II (1953-1955), campber.people.clemson.edu Whitburn, Joel (2004). Top R&B/Hip-Hop Singles: 1942–2004. Record Research. p. 411. The Moonglows – Sincerely, נבדק ב-2021-10-06 Whitburn, Joel (2004). The Billboard Book of Top 40 Hits (8th ed.). New York: Billboard Books. p. 414. ISBN 0-8230-7499-4. Gold & Platinum, RIAA (באנגלית אמריקאית) "Hot Country Songs - Forester Sisters Chart History"
אמה ד'ארסי

אמה זיא ד'ארסי (באנגלית: Emma Zia D'Arcy; תאריך לידה: 27 ביוני 1992) היא שחקנ.ית תיאטרון, קולנוע וטלוויזיה ממוצא אנגלי. היא א-בינארית. ד'ארסי למד.ה בבית הספר לאמנות רוסקין (אנ'), באוניברסיטת אוקספורד. הם לקח.ה חלק במספר הפקות תיאטרון, ביניהן "רומיאו ויוליה", "ציד המכשפות" בתיאטרון החצר, ובהפקות בתיאטרון אלמיידה ובתיאטרון וסט פלייהאוס ביורקשייר. בנוסף להופעה בתיאטרון, ד'ארסי הופיע.ה גם בכמה הפקות טלוויזיה, ביניהן הסדרה "מחפשי האמת", סדרת אימה קומית בכיכובו של ניק פרוסט ששודרה בפריים וידאו בשנת 2020. הם הופיע.ה יחד גם בסדרה "תאוות נדודים", ששודרה לראשונה בשנת 2018, כמו גם בעונה השנייה של הסדרה "האנה" ששודרה באמזון פריים. באותה שנה, ד'ארסי הופיע.ה בסרט הדרמה הקומית "לא ממושמעות", שביימה פיליפה לוטהורפ. בשנת 2022 ד'ארסי החלה להשתתף בסדרת הטלוויזיה "בית הדרקון", פריקוול של סדרת הטלוויזיה "משחקי הכס", בתפקיד רהאינירה טארגאריין, בתו הבכורה של וייסריז מאשתו הראשונה והיורשת הנבחרת, שמצפה להפוך למלכתה הראשונה של ווסטרוז מכוח סדר הירושה. על תפקידם בסדרה, הם זכה.תה למועמדות לפרס גלובוס הזהב לשחקנית הטובה ביותר בסדרת דרמה בטקס פרסי גלובוס הזהב ה-80. ד'ארסי מזדהה כא-בינארי מבחינה מגדרית, ומשתמש.ת בכינויי הגוף, singular they. מדיה וקבצים בנושא אמה ד'ארסי בוויקישיתוף אמה ד'ארסי, ברשת החברתית אינסטגרם אמה ד'ארסי, במסד הנתונים הקולנועיים IMDb (באנגלית) אמה ד'ארסי, באתר AllMovie (באנגלית) אמה ד'ארסי, באתר Rotten Tomatoes (באנגלית) אמה ד'ארסי, באתר Metacritic (באנגלית) "Emma D'Arcy - Roxane Vacca Management". Roxane Vacca Management. נבדק ב-7 במאי 2021. {{cite web}}: (עזרה) Moore, Camille (6 באוגוסט 2020). "10 Things You Didn't Know about Emma D'Arcy". TVOvermind. נבדק ב-7 במאי 2021. {{cite web}}: (עזרה) Low, Elaine (11 בדצמבר 2020). "'Game of Thrones' Prequel 'House of the Dragon' Adds Matt Smith, Olivia Cooke, Emma D'Arcy". Variety. נבדק ב-7 במאי 2021. {{cite web}}: (עזרה) Morales, Wilson (19 בדצמבר 2019). "Trailer To Dramedy 'Misbehaviour' Featuring Gugu Mbatha-Raw As 1st Black Woman To Win Miss World". נבדק ב-7 במאי 2021. {{cite web}}: (עזרה) Andreeva, Nellie (11 בדצמבר 2020). "'House Of the Dragon': Olivia Cooke, Matt Smith & Emma D'Arcy To Star In HBO's 'Game of Thrones' Prequel". Deadline Hollywood. נבדק ב-7 במאי 2021. {{cite web}}: (עזרה) Romano, Nick (5 במאי 2021). "House of the Dragon unleashes first look at cast for Game of Thrones prequel". Entertainment Weekly. נבדק ב-7 במאי 2021. {{cite web}}: (עזרה) Gonzales, Erica (5 במאי 2021). "A Game of Thrones Prequel Show, House of the Dragon, Is Coming". Harper's Bazaar. נבדק ב-7 במאי 2021. {{cite web}}: (עזרה)